Stesen Tenaga Nuklear Three Mile Island

Stesen Tenaga Nuklear Three Mile Island (TMI) terletak di pulau Three Mile, berhampiran Sungai Susquehanna , selatan bandar Harrisburg,negeri Pennsylvania, Amerika Syarikat. Loji nuklear ini mempunyai dua unit yang berasingan, yang dikenali sebagai TMI-1 dan TMI-2. Kemalangan serius kebocoran nuklear berlaku pada 28 Mac 1979. Kemalangan TMI-2 itu tidak menyebabkan sebarang kematian, kecederaan pekerja kilang atau penduduk sekitarnya.

Three Mile Island sangat terkenal kerana terletak di hilir Middletown, Pennsylvania. Loji ini dibina oleh General Public Utilities Corporation yang kemudian ditukar nama kepada Syarikat Metropolitan Edison (Met-Ed). Pada tahun 2001, GPU Inc bergabung dengan FirstEnergy Corporation melalui penjualan saham.

 Penduduk sekitar 
Suruhanjaya Tenaga Nuklear menetapkan zon kecemasan agar penduduk lebih selamat jika berlaku kebocoran dan kecelakaan. Penduduk dijarakkan pada radius 16 km. Zon kedua ialah 8 km.

Pada radius 16 km terdapat penduduk seramai 211, 261 orang. Populasi 2010 AS dalam radius 50-80 km seramai 2.803.322 orang.

 Unit 1 
Unit 1 adalah reaktor air bertekanan dirancang oleh Babcock dan Wilcox dengan kapasiti penjanaan bersih 802 MWe. Unit ini beroperasi mulai 2 September 1974 untuk selama 40 tahun dan dilanjutkan lagi sehingga 19 April 2034.

Pada 21 Januari 2009, berlaku kebocoran radiasi di dalam bangunan TMI-1, ketika pekerja memotong paip.

 Unit 2 
Unit 2 juga sebuah reaktor air bertekanan dibina oleh B & W, serupa dengan Unit 1. Satu-satunya perbezaan adalah bahawa TMI-2 sedikit lebih besar dengan kapasiti penjanaan 906 MWe bersih. Ia mula beroperasi pada 30 Disember 1978.

 Kecelakaan 

Pada 28 Mac 1979, sistem pendinginan rosak dan menyebabkan lelehan dan kebocoran sebanyak 43.000 curie (1.59 PBq ) .  Kemalangan itu bermula pukul 04:00 pada Rabu, 28 Mac 1979, dengan kegagalan dalam sistem sekunder nuklear.

Industri tenaga nuklear mendakwa bahawa tidak ada kematian, luka atau kesan kesihatan yang merugikan dari kecelakaan. Filem The China Syndrome yang ditayangkan 12 hari sebelum kejadian mendapat sambutan hebat daripada orang ramai.Filem itu yang menggambarkan kemalangan di reaktor nuklear telah meraup keyakinan orang ramai.


 Rujukan 

Kategori:Reaktor nuklear di Amerika Syarikat